ముఖేష్ శర్మ (ఢిల్లీ రాజకీయ నాయకుడు)

ముఖేష్ శర్మ (జననం 18 జనవరి 1965) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు నాలుగుసార్లు ఎమ్మెల్యేగా ఎన్నికయ్యాడు.

ముఖేష్ శర్మ 1999 నుండి 2003 వరకు ఢిల్లీ కాంగ్రెస్ ముఖ్య అధికార ప్రతినిధిగా పని చేశాడు. ఆయన 1993లో జరిగిన మొదటి ఢిల్లీ అసెంబ్లీలో అతి పిన్న వయస్కుడైన శాసనసభ్యుడు. 
రాజకీయ జీవితం
ముఖేష్ శర్మ భారత జాతీయ కాంగ్రెస్  పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1993 ఢిల్లీ శాసనసభ ఎన్నికలలో హస్తల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కమలా చౌదరిపై 7470 ఓట్ల భారీ మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1998 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నరేష్ త్యాగిపై 23288 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ముఖేష్ శర్మ 2003 ఢిల్లీ శాసనసభ ఎన్నికలలో హస్తల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాజేష్ పై 19,288 ఓట్ల భారీ మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2008 శాసనసభ ఎన్నికలలో ఉత్తమ్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పవన్ శర్మపై 7,183 ఓట్ల  మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.

ముఖేష్ శర్మ 2013 ఢిల్లీ శాసనసభ ఎన్నికలలో ఉత్తమ్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పవన్ శర్మ చేతిలో 6,346 ఓట్ల తేడాతో ఓడిపోయాడు. ఆయన 2015 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 7,183 ఓట్లతో మూడోస్థానంలో, 2020 ఢిల్లీ శాసనసభ ఎన్నికలలో వికాస్‌పురి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 8,319 ఓట్లతో మూడోస్థానంలో, 2025 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 15,565 ఓట్లతో మూడోస్థానంలో నిలిచాడు.    
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు